CELEX: 32015R1189
Language: lt
Date: 2015-04-28 00:00:00
Title: 2015 m. balandžio 28 d. Komisijos reglamentas (ES) 2015/1189, kuriuo įgyvendinant Europos Parlamento ir Tarybos direktyvą 2009/125/EB nustatomi kietojo kuro katilų ekologinio projektavimo reikalavimai (Tekstas svarbus EEE)

21.7.2015   
               
               
                  LT
               
               
                  Europos Sąjungos oficialusis leidinys
               
               
                  L 193/100
               
            KOMISIJOS REGLAMENTAS (ES) 2015/1189
      2015 m. balandžio 28 d.
      kuriuo įgyvendinant Europos Parlamento ir Tarybos direktyvą 2009/125/EB nustatomi kietojo kuro katilų ekologinio projektavimo reikalavimai
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,
      pasitarusi su Direktyvos 2009/125/EB 18 straipsnyje nurodytu Konsultacijų forumu,
      kadangi:
      
                  (1)
               
               
                  pagal Direktyvą 2009/125/EB Komisija turi nustatyti ekologinio projektavimo reikalavimus su energija susijusiems gaminiams, kurių pardavimo ir prekybos apimtis yra didelė ir kurie daro didelį poveikį aplinkai ir turi didelį poveikio aplinkai mažinimo be pernelyg didelių išlaidų potencialą;
               
            
                  (2)
               
               
                  Direktyvos 2009/125/EB 16 straipsnio 2 dalyje numatyta, kad laikydamasi 19 straipsnio 3 dalyje nurodytos tvarkos, atsižvelgdama į 15 straipsnio 2 dalyje nustatytus kriterijus ir pasitarusi su Ekologinio projektavimo konsultacijų forumu, prireikus Komisija turėtų nustatyti įgyvendinimo priemones gaminiams, turintiems didelių rentabilaus išmetamųjų šiltnamio efektą sukeliančių dujų kiekio mažinimo galimybių, pvz., kietojo kuro katilams ir kietojo kuro katilo, papildomųjų šildytuvų, temperatūros reguliatorių ir saulės energijos įrenginių komplektams;
               
            
                  (3)
               
               
                  Komisija atliko parengiamąjį tyrimą, kuriame techniniu, aplinkos ir ekonominiu atžvilgiais išnagrinėjo dažniausiai namų ūkiuose ir komerciniais tikslais naudojamus kietojo kuro katilus. Tyrimas buvo atliktas kartu su Sąjungos ir trečiųjų šalių suinteresuotosiomis šalimis ir interesų grupėmis, o rezultatai paskelbti viešai;
               
            
                  (4)
               
               
                  nustatyta, kad šio reglamento tikslais svarbūs kietojo kuro katilų aplinkos apsaugos aspektai yra gaminio naudojimo etapu suvartotos energijos kiekis, išmetamų kietųjų dalelių (dulkių) kiekis, organiniai dujiniai junginiai, anglies monoksidas ir azoto oksidai. Prognozuojama, kad 2030 m. kietojo kuro katilai suvartos 530 petadžaulių (PJ) (apie 12,7 mln. t naftos ekvivalento) ir 2030 m. per metus išmes 25 kilotonas (kt) kietųjų dalelių, 25 kt organinių dujinių junginių ir 292 kt anglies monoksido. Tikėtina, kad išmetamų azoto oksidų kiekis didės, nes siekiant padidinti energijos vartojimo efektyvumą ir sumažinti išmetamų organinių medžiagų kiekį gali būti sukurti naujos konstrukcijos kietojo kuro katilai; iš parengiamojo tyrimo matyti, kad naudojamų kietojo kuro katilų suvartojamos energijos kiekį galima gerokai sumažinti;
               
            
                  (5)
               
               
                  parengiamojo tyrimo duomenimis, kietojo kuro katilų atveju reikalavimai dėl kitų Direktyvos 2009/125/EB I priedo 1 dalyje nurodytų gaminių ekologinio projektavimo kriterijų nebūtini. Nenustatyta, kad išmetamų dioksinų ir furanų kiekiai būtų reikšmingi;
               
            
                  (6)
               
               
                  katilai, kuriais pagaminta šiluma naudojama tik karštam geriamajam arba sanitariniam vandeniui ruošti, katilai, kuriais kaitinamas ir paskirstomas dujinis šilumnešis, ir ne mažiau kaip 50 kW elektrinės galios kogeneraciniai katilai turi specifinių techninių charakteristikų, todėl jiems šis reglamentas neturėtų būti taikomas. Ne medienos biomasės katilams daroma išimtis, nes šiuo metu trūksta Europos masto informacijos, kad būtų galima nustatyti tinkamus jų ekologinio projektavimo reikalavimus, be to, jie gali paveikti aplinką kitokias būdais, pavyzdžiui, išmesti dioksinų ir furanų. Ar dera nustatyti ne medienos biomasės katilams taikomus ekologinio projektavimo reikalavimus, bus dar kartą apsvarstyta peržiūrint šį reglamentą;
               
            
                  (7)
               
               
                  kietojo kuro katilų suvartojamos energijos kiekį galima būtų sumažinti taikant turimas nenuosavybines technologijas, kurios nepadidina bendrų šių gaminių pirkimo ir naudojimo sąnaudų;
               
            
                  (8)
               
               
                  apskaičiuota, kad dėl bendro šiuo reglamentu ir Komisijos deleguotuoju reglamentu (ES) 2015/1187 (2) nustatytų ekologinio projektavimo reikalavimų poveikio 2030 m. per metus būtų galima sutaupyti apie 18 PJ energijos (arba 0,4 mln. t naftos ekvivalento), išmetamo anglies dioksido (CO2) kiekis sumažėtų maždaug 0,2 Mt, kietųjų dalelių – 10 kt, organinių dujinių junginių – 14 kt, anglies monoksido – 130 kt;
               
            
                  (9)
               
               
                  pagal ekologinio projektavimo reikalavimus visoje Sąjungoje turėtų būti suderinti kietojo kuro katilų suvartojamos energijos kiekio ir išmetamų teršalų kiekio reikalavimai, todėl vidaus rinka veiktų sklandžiau ir būtų pagerintas šių gaminių aplinkosauginis veiksmingumas;
               
            
                  (10)
               
               
                  ekologinio projektavimo reikalavimai neturėtų paveikti galutinio naudotojo naudojamų kietojo kuro katilų funkcijų arba įperkamumo ir daryti neigiamo poveikio sveikatai, saugai ar aplinkai;
               
            
                  (11)
               
               
                  ekologinio projektavimo reikalavimai turėtų būti nustatomi taip, kad gamintojai turėtų pakankamai laiko gaminius perprojektuoti pagal šio reglamento reikalavimus. Terminai turėtų būti nustatyti atsižvelgiant į sąnaudų poveikį gamintojams, ypač mažosioms ir vidutinėms įmonėms, ir užtikrinant, kad šio reglamento tikslai būtų pasiekti laiku;
               
            
                  (12)
               
               
                  gaminio parametrai turėtų būti matuojami ir apskaičiuojami taikant patikimus, tikslius ir atkuriamus matavimo metodus, pagal kuriuos būtų atsižvelgiama į visuotinai pripažintus pažangiausius matavimo ir skaičiavimo metodus, įskaitant darniuosius standartus, jei tokių yra, kuriuos Komisijos prašymu priėmė Europos standartizacijos organizacijos pagal procedūras, nustatytas Europos Parlamento ir Tarybos reglamente (ES) Nr. 1025/2012 (3);
               
            
                  (13)
               
               
                  pagal Direktyvos 2009/125/EB 8 straipsnį šiuo reglamentu nustatomos taikytinos atitikties vertinimo procedūros. Nors kartu derėtų pagal Komisijos reglamento (ES) Nr. 813/2013 (4) reikalavimus peržiūrėti trečiosios šalies atliekamo sertifikavimo tinkamumą, tačiau daryti kietojo kuro katilų atitikties vertinimo pakeitimus pirmiau nei įsigalios ekologinio projektavimo reikalavimai yra nepageidautina ir neįmanoma;
               
            
                  (14)
               
               
                  kad būtų lengviau atlikti atitikties patikrinimus, gamintojai turėtų pateikti su šio reglamento reikalavimais susijusią informaciją, nustatytą Direktyvos 2009/125/EB IV ir V prieduose nurodytuose techniniuose dokumentuose;
               
            
                  (15)
               
               
                  kad apribotų kietojo kuro katilų poveikį aplinkai, gamintojai turėtų pateikti informaciją, susijusią su išmontavimu, grąžinamuoju perdirbimu ir šalinimu;
               
            
                  (16)
               
               
                  be šiame reglamente nustatytų teisiškai privalomų reikalavimų, turėtų būti nustatyti geriausių turimų technologijų etalonai, siekiant užtikrinti, kad informacija apie kietojo kuro katilų aplinkosauginį veiksmingumą per jų gyvavimo ciklą būtų plačiai žinoma ir lengvai prieinama;
               
            
                  (17)
               
               
                  šiame reglamente nustatytos priemonės atitinka pagal Direktyvos 2009/125/EB 19 straipsnio 1 dalį įsteigto komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Dalykas ir taikymo sritis
      1.   Nepažeidžiant Europos Parlamento ir Tarybos direktyvos 2010/75/ES (5), šiuo reglamentu nustatomi rinkai tiekiamų ir pradedamų naudoti kietojo kuro katilų, kurių vardinis šilumos atidavimas ne didesnis kaip 500 kilovatų (kW), įskaitant katilus, integruotus į kietojo kuro katilo, papildomųjų šildytuvų, temperatūros reguliatorių ir saulės energijos įrenginių komplektus (žr. Deleguotojo reglamento (ES) 2015/XXX 2 straipsnio apibrėžtį), ekologinio projektavimo reikalavimai.
      2.   Šis reglamentas netaikomas:
      
                  a)
               
               
                  katilams, kurie šilumą gamina tik karšto geriamojo arba sanitarinio vandens tiekimo reikmėms;
               
            
                  b)
               
               
                  katilams, kuriais kaitinamas ir paskirstomas dujinis šilumnešis, kaip antai garai ar oras;
               
            
                  c)
               
               
                  kietojo kuro kogeneraciniams katilams, kurių didžiausia elektrinė galia yra ne mažesnė kaip 50 kW;
               
            
                  d)
               
               
                  ne medienos biomasės katilams.
               
            2 straipsnis
      Apibrėžtys
      Be nustatytųjų Direktyvos 2009/125/EB 2 straipsnyje, šiame reglamente pateikiamos šių terminų apibrėžtys:
      1.   kietojo kuro katilas– įrenginys, kurio šilumos nuostolis jo aplinkoje yra ne daugiau kaip 6 % vardinio šilumos atidavimo, turintis vieną arba daugiau kietojo kuro šilumos generatorių ir tiekiantis šilumą į vandens pagrindu veikiančią centrinio šildymo sistemą, kad vienoje arba keliose uždarose erdvėse būtų pasiektas ir išlaikomas reikiamas patalpos temperatūros lygis;
      2.   vandens pagrindu veikianti centrinio šildymo sistema– sistema, kurioje vanduo naudojamas kaip šilumnešis, kuriuo pagaminta šiluma centralizuotai paskirstoma į šilumos spinduliavimo įtaisus uždaroms pastatų arba jų dalių patalpoms šildyti; tokiomis sistemomis taip pat laikomi gyvenamųjų namų masyvų arba rajonų šildymo tinklai;
      3.   kietojo kuro šilumos generatorius– kietojo kuro katilo dalis, kuria šiluma gaminama deginant kietąjį kurą;
      4.   vardinis šilumos atidavimas (Pr)– deklaruotasis kietojo kuro katilo, tiekiančio šilumą į uždaras erdves, šilumos atidavimas kilovatais (kW), kai naudojamas tinkamiausias kuras;
      5.   kietasis kuras– kuras, kuris normalioje patalpos temperatūroje yra kietas, įskaitant kietąją biomasę ir kietąjį iškastinį kurą;
      6.   Biomasė– biologiškai skaidi biologinės kilmės produktų, atliekų ir liekanų, gaunamų žemės ūkyje (įskaitant augalinės ir gyvulinės kilmės medžiagas), miškų ūkyje ir susijusiose pramonės šakose, įskaitant žuvininkystę ir akvakultūrą, dalis, taip pat biologiškai skaidi pramoninių ir buitinių atliekų dalis;
      7.   medienos biomasė– biomasė iš medžių, krūmų ir krūmokšnių, įskaitant rąstinę medieną, smulkintą medieną, presuotos medienos granules, presuotos medienos briketus ir pjuvenas;
      8.   ne medienos biomasė– kitokia nei medienos biomasė, įskaitant šiaudus, miskantą, nendres, sėklas, grūdus, alyvuogių kauliukus, alyvuogių išspaudas ir riešutų kevalus;
      9.   iškastinis kuras– kitoks nei biomasė kuras, įskaitant antracitą, rudąsias anglis, koksą, bitumines anglis; šiame reglamente iškastiniu kietuoju kuru laikomos ir durpės;
      10.   biomasės katilas– kietojo kuro katilas, kuriam tinkamiausias yra biomasės kuras;
      11.   ne medienos biomasės katilas– biomasės katilas, kuriam tinkamiausias kuras yra ne medienos biomasė ir į kurio kito tinkamo kuro rūšių sąrašą neįtraukta medienos biomasė, iškastinis kuras ar biomasės ir iškastinio kuro mišinys;
      12.   tinkamiausias kuras– vienos rūšies kietasis kuras, kuris gamintojo instrukcijose nurodytas kaip katilui tinkamiausias naudoti kuras;
      13.   kitas tinkamas kuras– kitas nei tinkamiausias kietasis kuras, kurį, kaip nurodyta gamintojo instrukcijose, galima naudoti kietojo kuro katile, įskaitant kurą, nurodytą įrengėjams ir galutiniams naudotojams skirtose instrukcijose, laisvai prieinamose gamintojų interneto svetainėse, techninėje reklaminėje medžiagoje ir reklamoje;
      14.   kietojo kuro kogeneracinis katilas– kietojo kuro katilas, kuris gali tuo pačiu metu gaminti šilumą ir elektros energiją;
      15.   sezoninis energijos patalpoms šildyti vartojimo efektyvumas (ηs
            )– nustatyto šildymo sezono patalpų šildymo, kurį teikia kietojo kuro katilas, poreikio ir metinio energijos suvartojimo, kurio reikia šiam poreikiui patenkinti, santykis (proc.);
      16.   kietosios dalelės– įvairių formų, struktūros ir tankio dalelės, pasklidusios kūryklų dujų dujinėje fazėje.
      Papildomos II–V prieduose vartojamų terminų apibrėžtys pateiktos I priede.
      3 straipsnis
      Ekologinio projektavimo reikalavimai ir jų taikymo tvarkaraštis
      1.   Kietojo kuro katilų ekologinio projektavimo reikalavimai nustatyti II priede.
      2.   II priedo 1 ir 2 punktuose nustatytus reikalavimus kietojo kuro katilai atitinka nuo 2020 m. sausio 1 d.
      3.   Atitiktis ekologinio projektavimo reikalavimams nustatoma ir apskaičiuojama III priede išdėstytais metodais.
      4 straipsnis
      Atitikties vertinimas
      1.   Direktyvos 2009/125/EB 8 straipsnio 2 dalyje nurodyta atitikties vertinimo procedūra – tos direktyvos IV priede nustatyta projektavimo vidaus kontrolės sistema arba V priede nustatyta valdymo sistema.
      2.   Atliekant atitikties vertinimą pagal Direktyvos 2009/125/EB 8 straipsnį, į techninių dokumentų bylą įtraukiama šio reglamento II priedo 2 punkto c papunktyje nurodyta informacija.
      5 straipsnis
      Rinkos priežiūros tikslais taikoma patikros procedūra
      Valstybės narės, atlikdamos Direktyvos 2009/125/EB 3 straipsnio 2 dalyje nurodytus rinkos priežiūros patikrinimus, kad nustatytų, ar laikomasi šio reglamento II priede nustatytų reikalavimų, taiko šio reglamento IV priede aprašytą patikros procedūrą.
      6 straipsnis
      Etalonai
      Įsigaliojant šiam reglamentui efektyviausių rinkoje esančių kietojo kuro katilų etalonai pateikti V priede.
      7 straipsnis
      Peržiūra
      1.   Komisija, atsižvelgdama į technologijų pažangą, peržiūri šį reglamentą ir ne vėliau kaip 2022 m. sausio 1 d. pateikia peržiūros rezultatą Konsultacijų forumui. Peržiūrint reglamentą visų pirma vertinama, ar dera:
      
                  a)
               
               
                  įtraukti kietojo kuro katilus, kurių vardinis šilumos atidavimas yra ne didesnis kaip 1 000 kW;
               
            
                  b)
               
               
                  ekologinio projektavimo reikalavimus nustatyti ne medienos biomasės katilams dėl jiems būdingų išmetamųjų teršalų rūšių;
               
            
                  c)
               
               
                  nustatyti efektyvaus energijos vartojimo, taip pat išmetamų kietųjų dalelių, organinių dujinių junginių ir anglies monoksido atžvilgiais griežtesnius ekologinio projektavimo reikalavimus, kurie būtų taikomi po 2020 m., ir
               
            
                  d)
               
               
                  įvairinti patikros nuokrypas.
               
            2.   Komisija peržiūri, ar dera įvesti trečiųjų šalių atliekamą kietojo kuro katilų sertifikavimą, ir ne vėliau kaip 2018 m. rugpjūčio 22 d. pateikia tos peržiūros rezultatą Konsultacijų forumui.
      8 straipsnis
      Pereinamojo laikotarpio nuostata
      Valstybės narės gali leisti iki 2020 m. sausio 1 d. pateikti rinkai ir pradėti naudoti kietojo kuro katilus, kurie atitinka galiojančias nacionalines nuostatas dėl sezoninio energijos patalpoms šildyti vartojimo efektyvumo, taip pat dėl kietųjų dalelių, organinių dujinių junginių, anglies monoksido ir azoto oksidų išmetimo.
      9 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2015 m. balandžio 28 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 285, 2009 10 31, p. 10.
      
         (2)  2015 m. balandžio 27 d. Komisijos deleguotasis reglamentas (ES) 2015/1187, kuriuo papildomos Europos Parlamento ir Tarybos direktyvos 2010/30/ES nuostatos dėl kietojo kuro katilų, kietojo kuro katilų ir papildomųjų šildytuvų, temperatūros reguliatorių bei saulės energijos įrenginių komplektų energijos vartojimo efektyvumo ženklinimo (žr. šio Oficialiojo leidinio p. 43).
      
         (3)  2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos (OL L 316, 2012 11 14, p. 12).
      
         (4)  2013 m. rugpjūčio 2 d. Komisijos reglamentas (ES) Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai (OL L 239, 2013 9 6, p. 136).
      
         (5)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).
      
         I PRIEDAS
         
            II–V prieduose vartojamų terminų apibrėžtys
         
         II–V prieduose vartojamų terminų apibrėžtys:
         
            
               1.
               sezoninis patalpų šildymo išmetamųjų teršalų kiekis –
         
         a)   automatiškai kurstomų kietojo kuro katilų atveju– išmetamųjų teršalų kiekio esant vardiniam šilumos atidavimui ir išmetamųjų teršalų kiekio esant 30 % vardinio šilumos atidavimo svertinis vidurkis, išreikštas mg/m3;
         b)   rankiniu būdu kurstomų katilų, kurie gali nuolatiniu režimu veikti atiduodami 50 % vardinės šilumos, atveju– išmetamųjų teršalų kiekio esant vardiniam šilumos atidavimui ir išmetamų teršalų kiekio esant 50 % vardinio šilumos atidavimo svertinis vidurkis, išreikštas mg/m3;
         c)   rankiniu būdu kurstomų katilų, kurie negali nuolatiniu režimu veikti atiduodami ne daugiau kaip 50 % vardinės šilumos, atveju– išmetamųjų teršalų kiekis esant vardiniam šilumos atidavimui, išreikštas mg/m3;
         d)   kietojo kuro kogeneracinių katilų atveju– išmetamųjų teršalų kiekis esant vardiniam šilumos atidavimui, išreikštas mg/m3;
         
            
               2.
               
               iškastinio kuro katilas –
             kietojo kuro katilas, kuriam tinkamiausias yra iškastinis kuras arba biomasės ir iškastinio kuro mišinys;
         
            
               3.
               
               kietojo kuro katilo korpusas –
             kietojo kuro katilo dalis, suprojektuota kietojo kuro šilumos generatoriui įrengti;
         
            
               4.
               
               modelio žymuo –
             paprastai raidinis skaitmeninis kodas, pagal kurį tam tikrą kietojo kuro katilo modelį įmanoma atskirti nuo kitų to paties prekės ženklo ar to paties pavadinimo gamintojo modelių;
         
            
               5.
               
               kondensacinis katilas –
             kietojo kuro katilas, kuriame, įprastinėmis eksploatacijos sąlygomis ir esant nustatytai eksploatacinei vandens temperatūrai vandens garai degimo produktuose iš dalies kondensuojasi, kad šių garų fazinio virsmo šilumą būtų galima panaudoti šildymo reikmėms;
         
            
               6.
               
               kombinuotasis katilas –
             kietojo kuro katilas, suprojektuotas taip, kad kartu tiektų šilumą, reikalingą tam tikros temperatūros karšto geriamojo ir sanitarinio vandens tam tikram kiekiui ir srautui tiekti nustatytais intervalais, ir prijungtas prie išorinio geriamojo arba sanitarinio vandens šaltinio;
         
            
               7.
               
               kita medienos biomasė –
             medienos biomasė, išskyrus: 25 % arba mažesnio drėgnumo rąstinę medieną, 15 % arba didesnio drėgnumo smulkintą medieną, presuotą medieną (granules arba briketus) ir 50 % arba mažesnio drėgnumo pjuvenas;
         
            
               8.
               
               drėgnumas –
             kure esančio vandens masės ir visos kietojo kuro katiluose naudojamo kuro masės santykis;
         
            
               9.
               
               kitas iškastinis kuras –
             iškastinis kuras, išskyrus bitumines anglis, rudąsias anglis (įskaitant briketus), koksą, antracitą ir iškastinio kuro mišinio briketus;
         
            
               10.
               
               elektrinis naudingumas (ηel
                  ) –
             kogeneracinio kietojo kuro katilo pagaminamos elektros energijos ir bendro suvartojamos energijos kiekio santykis (proc.), kai bendras suvartojamos energijos kiekis išreikštas didžiausiuoju šilumingumu (GCV) ir (arba) galutine energija, padauginta iš perskaičiavimo koeficiento (CC);
         
            
               11.
               
               didžiausiasis šilumingumas (GCV) –
             šilumos kiekis, gautas su deguonimi visiškai sudeginus vieną tinkamo drėgnumo kuro kiekio vienetą ir degimo produktams vėl atvėsus iki aplinkos temperatūros; į šilumos kiekį įskaičiuojama degant kure esančiam vandeniliui susidarančių vandens garų kondensacijos šiluma;
         
            
               12.
               
               perskaičiavimo koeficientas (CC) –
             koeficientas, atitinkantis Europos Parlamento ir Tarybos direktyvoje 2012/27/ES (1) nurodytąjį apskaičiuotą 40 % ES energijos gamybos efektyvumo vidurkį; perskaičiavimo koeficiento vertė yra CC = 2,5;
         
            
               13.
               
               elektrinės galios poreikis esant didžiausiai šiluminei galiai (elmax
                  ) –
             esant vardinei šiluminei galiai kietojo kuro katilo vartojamoji elektrinė galia (kW), išskyrus pagalbinio kaitintuvo ir įmontuotos antrinės teršalų mažinimo įrangos vartojamąją elektrinę galią;
         
            
               14.
               
               elektrinės galios poreikis esant mažiausiai šiluminei galiai (elmin
                  ) –
             esant taikytinai dalinei apkrovai kietojo kuro katilo vartojamoji elektrinė galia (kW), išskyrus pagalbinio kaitintuvo ir įmontuotos antrinės teršalų mažinimo įrangos vartojamąją elektrinę galią;
         
            
               15.
               
               pagalbinis kaitintuvas –
             elementas, gaminantis elektrinės varžos Džaulio šilumą tik tam, kad neužšaltų kietojo kuro katilas arba vandens pagrindu veikianti centrinio šildymo sistema, arba tada kai tiekimas iš išorinio šilumos šaltinio sutrikdomas (įskaitant techninės priežiūros laikotarpiais) arba šaltinis neveikia;
         
            
               16.
               
               taikytina dalinė apkrova –
             automatiškai įkraunamo kietojo kuro katilo apkrova esant 30 % vardinės šiluminės galios arba rankiniu būdu įkraunamo katilo, kuris gali veikti atiduodamas 50 % vardinės šiluminės galios, apkrova esant 50 % vardinės šiluminės galios;
         
            
               17.
               
               energijos suvartojimas budėjimo veiksena (PSB
                  ) –
             budėjimo veiksena veikiančio kietojo kuro katilo, išskyrus įmontuotą antrinę teršalų mažinimo įrangą, vartojamoji galia (kW);
         
            
               18.
               
               budėjimo veiksena –
             būsena, kai kietojo kuro katilas yra prijungtas prie elektros energijos tinklo, tinkamam veikimui užtikrinti yra maitinamas iš šio tinklo ir atlieka tik toliau išvardytas neribotos trukmės funkcijas: veikimo aktyvinimo funkciją arba veikimo aktyvinimo funkciją ir tik rodo įjungtą veikimo aktyvinimo funkciją arba rodo informaciją arba būseną;
         
            
               19.
               sezoninis energijos patalpoms šildyti vartojimo efektyvumas aktyviąja veiksena (ηson
               ):
         
         a)   automatiškai kurstomų kietojo kuro katilų atveju– šiluminio naudingumo esant vardiniam šilumos atidavimui ir šiluminio naudingumo esant 30 % vardinio šilumos atidavimo svertinis vidurkis (proc.);
         b)   rankiniu būdu kurstomų katilų, kurie gali nuolatiniu režimu veikti atiduodami 50 % vardinės šilumos, atveju– šiluminio naudingumo esant vardiniam šilumos atidavimui ir šiluminio naudingumo esant 50 % vardinio šilumos atidavimo svertinis vidurkis (proc.);
         c)   rankiniu būdu kurstomų katilų, kurie negali nuolatiniu režimu veikti atiduodami ne daugiau kaip 50 % vardinės šilumos, atveju– šiluminis naudingumas esant vardiniam šilumos atidavimui (proc.);
         d)   kietojo kuro kogeneracinių katilų atveju– šiluminis naudingumas esant vardiniam šilumos atidavimui (proc.);
         
            
               20.
               
               naudingumas (η) –
             kietojo kuro katilo naudingojo šilumos atidavimo ir bendro suvartojamos energijos kiekio santykis (proc.), kai bendras suvartojamos energijos kiekis išreikštas didžiausiuoju šilumingumu (GCV) arba galutine energija, padauginta iš perskaičiavimo koeficiento (CC);
         
            
               21.
               
               naudingoji šiluminė galia (P) –
             kietojo kuro katilo šilumos nešikliui atiduodamoji šiluminė galia (kW);
         
            
               22.
               
               temperatūros reguliatorius –
             sąsajos su galutiniu naudotoju įranga, kuria nustatoma pageidaujama patalpų temperatūros vertė ir laikas ir kuria kietojo kuro katilo sąsajai, kaip antai centriniam procesoriui, perduodami susiję duomenys, pagal kuriuos tiksliau reguliuojama patalpų temperatūra;
         
            
               23.
               
               didžiausiasis sausasis šilumingumas (GCVmf
                  ) –
             šilumos kiekis, gautas su deguonimi visiškai sudeginus vieną visiškai sauso kuro kiekio vienetą ir degimo produktams atvėsus iki aplinkos temperatūros; į šilumos kiekį įskaičiuojama degant kure esančiam vandeniliui susidarančių vandens garų kondensacijos šiluma;
         
            
               24.
               
               lygiavertis modelis –
             rinkai pateiktas modelis, kurio techniniai parametrai, nurodyti II priedo 2 punkto 1 lentelėje, yra tokie patys kaip kito modelio, kurį rinkai pateikė tas pats gamintojas, parametrai.
         
            (1)  2012 m. spalio 25 d. Europos Parlamento ir Tarybos direktyva 2012/27/ES dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB (OL L 315, 2012 11 14, p. 1).
      
      
         II PRIEDAS
         
            Ekologinio projektavimo reikalavimai
         
         1.   Specialieji ekologinio projektavimo reikalavimai
         
         Nuo 2020 m. sausio 1 d. kietojo kuro katilai turi atitikti šiuos reikalavimus:
         
                     a)
                  
                  
                     kietojo kuro katilų, kurių vardinis šilumos atidavimas ne didesnis kaip 20 kW, sezoninis energijos patalpoms šildyti vartojimo efektyvumas yra ne mažesnis kaip 75 %;
                  
               
                     b)
                  
                  
                     kietojo kuro katilų, kurių vardinis šilumos atidavimas daugiau kaip 20 kW, sezoninis energijos patalpoms šildyti vartojimo efektyvumas yra ne mažesnis kaip 77 %;
                  
               
                     c)
                  
                  
                     sezoninis patalpų šildymo išmetamų kietųjų dalelių kiekis turi būti: automatiškai kurstomų katilų – ne didesnis kaip 40 mg/m3, rankiniu būdu kurstomų katilų – ne didesnis kaip 60 mg/m3;
                  
               
                     d)
                  
                  
                     sezoninis patalpų šildymo išmetamų dujinių organinių junginių kiekis turi būti: automatiškai kurstomų katilų – ne didesnis kaip 20 mg/m3, rankiniu būdu kurstomų katilų – ne didesnis kaip 30 mg/m3;
                  
               
                     e)
                  
                  
                     sezoninis patalpų šildymo išmetamo anglies monoksido kiekis turi būti: automatiškai kurstomų katilų – ne didesnis kaip 500 mg/m3, rankiniu būdu kurstomų katilų – ne didesnis kaip 700 mg/m3;
                  
               
                     f)
                  
                  
                     sezoninis patalpų šildymo išmetamų azoto oksidų kiekis, išreikštas azoto dioksidu, turi būti: biomasės katilų – ne didesnis kaip 200 mg/m3, iškastinio kuro katilų – ne didesnis kaip 350 mg/m3.
                  
               Šiuos reikalavimus turi atitikti tinkamiausią kurą ir kitą tinkamą kurą deginantis kietojo kuro katilas.
         2.   Informacijos apie gaminį reikalavimai
         
         Nuo 2020 m. sausio 1 d. apie kietojo kuro katilus tiekiama gaminio informacija
         
                     a)
                  
                  
                     Įrengėjams ir galutiniams naudotojams skirtose naudojimo instrukcijose, laisvai prieinamose gamintojų, jų įgaliotų atstovų ir importuotojų interneto svetainėse:
                     
                                 1)
                              
                              
                                 1 lentelėje nurodyta informacija – pagal III priedą išmatuoti ir apskaičiuoti techniniai parametrai nurodomi lentelėje nurodytu reikšminių skaitmenų skaičiumi;
                              
                           
                                 2)
                              
                              
                                 visos specialios atsargumo priemonės, kurių reikia imtis surenkant, sumontuojant arba prižiūrint kietojo kuro katilą;
                              
                           
                                 3)
                              
                              
                                 instrukcijos, kaip tinkamai naudoti kietojo kuro katilą, taip pat tinkamiausio kuro ir kitų rūšių tinkamo kuro kokybės reikalavimai;
                              
                           
                                 4)
                              
                              
                                 kietojo kuro šilumos generatorių, suprojektuotų kietojo kuro katilams ir kietojo kuro katilų korpusams, kuriuose įmontuojami tokie šilumos generatoriai, surinkimo reikalavimai, būtini užtikrinti atitiktį kietojo kuro katilų ekologinio projektavimo reikalavimams, ir prireikus gamintojo rekomenduojamų kombinacijų sąrašas.
                              
                           
               
                     b)
                  
                  
                     Laisvai prieinamose gamintojų, jų įgaliotų atstovų ir importuotojų interneto svetainėse: informacija, susijusi su išmontavimu, grąžinamuoju perdirbimu ir šalinimu pasibaigus gyvavimo ciklui.
                  
               
                     c)
                  
                  
                     Techniniuose dokumentuose atitikčiai pagal 4 straipsnį įvertinti:
                     
                                 1)
                              
                              
                                 a ir b punktuose nurodyta informacija;
                              
                           
                                 2)
                              
                              
                                 visų lygiaverčių modelių sąrašas, jei taikoma;
                              
                           
                                 3)
                              
                              
                                 jei tinkamiausias kuras arba bet kuris kitas tinkamas kuras yra kita medienos biomasė, ne medienos biomasė, kitas iškastinis kuras arba kitas biomasės ir iškastinio kuro mišinys, kaip nurodyta 1 lentelėje, – kuro aprašymas, pakankamas jam vienareikšmiškai identifikuoti, ir kuro techninis standartas arba specifikacija, įskaitant išmatuotą kuro drėgnumą ir peleningumą; kito iškastinio kuro atveju nurodomas ir lakiųjų medžiagų kiekis kure.
                              
                           
               
                     d)
                  
                  
                     Elektrinė galia, nepašalinamai pažymėta ant kietojo kuro kogeneracinio katilo.
                  
               c punkte nurodytą informaciją galima jungti su techniniais dokumentais, pateiktais taikant Direktyvoje 2010/30/ES numatytas priemones.
         
            1 lentelė
         
         
            Kietojo kuro katilų informacijos reikalavimai
         
         
                     Modelio žymuo (-enys)
                  
               
                     Kurstymo būdas [Rankinis kurstymas – katilas turėtų būti naudojamas su bent x (1) litrų karšto vandens talpykla./Automatinis kurstymas – katilas turėtų būti naudojamas su bent x* litrų karšto vandens talpykla./Automatinis kurstymas – katilą rekomenduojama naudoti su bent x (2) litrų karšto vandens talpykla]
                  
               
                     Kondensacinis katilas [taip/ne]
                  
                  
                      
                  
               
                     Kietojo kuro kogeneracinis katilas [taip/ne]
                  
                  
                     Kombinuotasis katilas [taip/ne]
                  
               
                     Kuras
                  
                  
                     Tinkamiausias kuras (tik vienas)
                  
                  
                     Kitas tinkamas kuras (gali būti keli)
                  
                  
                     
                        
                           ηs
                         [x%]:
                  
                  
                     Sezoninis patalpų šildymo išmetamųjų teršalų kiekis (4)
                     
                  
               
                     KD
                  
                  
                     DOJ
                  
                  
                     CO
                  
                  
                     NOx
                     
                  
               
                     [x] mg/m3
                     
                  
               
                     Rąstinė mediena, drėgnumas ≤ 25 %
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Smulkinta mediena, drėgnumas 15–35 %
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Smulkinta mediena, drėgnumas > 35 %
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Presuota mediena (granulės arba briketai)
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Pjuvenos, drėgnumas ≤ 50 %
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Kita medienos biomasė
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Ne medienos biomasė
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Bituminės anglys
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Rudosios anglys (įskaitant briketus)
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Koksas
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Antracitas
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Kelių rūšių iškastinio kuro mišinio briketai
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Kitas iškastinis kuras
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Biomasės (30–70 %) ir iškastinio kuro mišinio briketai
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Kitas biomasės ir iškastinio kuro mišinys
                  
                  
                     [taip/ne]
                  
                  
                     [taip/ne]
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     
                        Charakteristikos, kai kūrenamas tik tinkamiausias kuras
                     
                  
               
                     Parametras
                  
                  
                     Ženklas
                  
                  
                     Vertė
                  
                  
                     Vienetas
                  
                  
                      
                  
                  
                     Parametras
                  
                  
                     Ženklas
                  
                  
                     Vertė
                  
                  
                     Vienetas
                  
               
                     Naudingasis šilumos atidavimas
                  
                  
                      
                  
                  
                     Šiluminis naudingumas
                  
               
                     Esant vardiniam šilumos atidavimui
                  
                  
                     
                        Pn
                        
                         (3)
                     
                  
                  
                     x,x
                  
                  
                     kW
                  
                  
                      
                  
                  
                     Esant vardiniam šilumos atidavimui
                  
                  
                     
                        ηn
                        
                     
                  
                  
                     x,x
                  
                  
                     %
                  
               
                     Esant [30 %/50 %] vardinio šilumos atidavimo, jei taikytina
                  
                  
                     
                        Pp
                        
                     
                  
                  
                     [x,x/netaik.]
                  
                  
                     kW
                  
                  
                      
                  
                  
                     Esant [30 %/50 %] vardinio šilumos atidavimo, jei taikytina
                  
                  
                     
                        ηp
                        
                     
                  
                  
                     [x,x/netaik.]
                  
                  
                     %
                  
               
                     Kietojo kuro kogeneracinių katilų elektrinis naudingumas
                  
                  
                      
                  
                  
                     
                        Pagalbinės elektros energijos suvartojimas
                     
                  
               
                      
                  
                  
                     Esant vardiniam šilumos atidavimui
                  
                  
                     
                        elmax
                        
                     
                  
                  
                     x,xxx
                  
                  
                     kW
                  
               
                     Esant vardiniam šilumos atidavimui
                  
                  
                     
                        ηel,n
                        
                     
                  
                  
                     x,x
                  
                  
                     %
                  
                  
                      
                  
                  
                     Esant [30 %/50 %] vardinio šilumos atidavimo, jei taikytina
                  
                  
                     
                        elmin
                        
                     
                  
                  
                     [x,xxx/netaik.]
                  
                  
                     kW
                  
               
                      
                  
                  
                     Įmontuotos antrinės teršalų mažinimo įrangos, jei taikoma
                  
                  
                     [x,xxx/netaik.]
                  
                  
                     kW
                  
               
                      
                  
                  
                     Veikiant budėjimo veiksena
                  
                  
                     
                        PSB
                        
                     
                  
                  
                     x,xxx
                  
                  
                     kW
                  
               
                      
                  
               
                     Kontaktiniai duomenys
                  
                  
                     Gamintojo arba jo įgaliotojo atstovo pavadinimas ir adresas
                  
               
                      
                  
               
            (1)  Talpyklos tūris = 45 × Pr
             × (1 – 2,7/Pr
            ) arba 300 litrų, pasirenkama didesnė vertė, Pr
             nurodomas kilovatais (kW)
         
            (2)  Talpyklos tūris = 20 × Pr
            , Pr
             nurodomas kilovatais (kW)
         
            (3)  Tinkamiausio kuro Pn
             lygus Pr
            
         
         
            (4)  KD – kietosios dalelės, DOJ – dujiniai organiniai junginiai, CO – anglies monoksidas, NOx – azoto oksidai
      
      
         III PRIEDAS
         Matavimas ir skaičiavimas
         1.   Šio reglamento reikalavimų laikymosi ir patikros, ar laikomasi tų reikalavimų, tikslais matavimas ir skaičiavimas atliekamas pagal darniuosius standartus, kurių numeriai paskelbti Europos Sąjungos oficialiajame leidinyje, arba taikant kitus patikimus, tikslius ir pakartojamus metodus, kuriuose atsižvelgiama į visuotinai pripažintus pažangiausius metodus. Jie turi atitikti 2–6 punktuose nustatytas sąlygas ir techninius parametrus.
         2.   Bendrosios matavimo ir skaičiavimo sąlygos
         
         
                     a)
                  
                  
                     Kietojo kuro katilai bandomi su tinkamiausiu kuru ir kitu tinkamu naudoti kuru, nurodytu II priedo 1 lentelėje, tačiau daroma ši išimtis – laikoma, kad su didesnio kaip 35 % drėgnumo smulkinta mediena išbandyti katilai, atitinkantys taikomus reikalavimus, taip pat atitinka reikalavimus, taikomus kai naudojama 15–35 % drėgnumo smulkinta mediena ir jų nereikia išbandyti su 15–35 % mediena.
                  
               
                     b)
                  
                  
                     Deklaruotosios sezoninio energijos patalpoms šildyti vartojimo efektyvumo ir sezoninio patalpų šildymo išmetamųjų teršalų kiekio vertės apvalinamos iki artimiausio sveikojo skaičiaus.
                  
               
                     c)
                  
                  
                     Kietojo kuro šilumos generatoriai, suprojektuoti kietojo kuro katilui ir kietojo kuro katilo korpusui, kuriuose įmontuojami tokie šilumos generatoriai, bandomi su deramu kietojo kuro katilo korpusu ir šilumos generatoriumi.
                  
               3.   Bendrosios sezoninio energijos patalpoms šildyti vartojimo efektyvumo sąlygos
         
         
                     a)
                  
                  
                     Matuojamos atitinkamai šiluminio naudingumo vertės ηn
                        , ηp
                         ir naudingojo šilumos atidavimo Pn
                        , Pp
                         vertės. Taip pat matuojama kietojo kuro kogeneracinių katilų elektrinio naudingumo vertė ηel,n
                        .
                  
               
                     b)
                  
                  
                     Sezoninis energijos patalpoms šildyti vartojimo efektyvumas ηs
                         apskaičiuojamas kaip sezoninis energijos patalpoms šildyti vartojimo efektyvumas aktyviąja veiksena ηson
                        , pritaikius temperatūros reguliatorių, pagalbinės elektros energijos suvartojimo sandus ir, kietojo kuro kogeneracinių katilų atveju, pridėjus elektros energijos naudingumo sandą, padaugintą iš perskaičiavimo koeficiento CC, kurio vertė yra 2,5.
                  
               
                     c)
                  
                  
                     Elektrinė vartojamoji galia dauginama iš perskaičiavimo koeficiento CC = 2,5.
                  
               4.   Specialiosios sezoninio energijos patalpoms šildyti vartojimo efektyvumo sąlygos
         
         
                     a)
                  
                  
                     Sezoninis energijos patalpoms šildyti vartojimo efektyvumas ηs
                         apibrėžiamas taip:
                     
                        ηs
                         = ηson
                         – F(1) – F(2) + F(3)
                     
                     čia:
                     1)   
                           ηson
                           
                        – sezoninis energijos patalpoms šildyti vartojimo efektyvumas aktyviąja veiksena procentais, apskaičiuotas pagal 4 punkto b papunktį;
                     2)   
                           F(1)
                        – sezoninio energijos patalpoms šildyti vartojimo efektyvumo nuostolis dėl patikslintų temperatūros reguliatorių sandų F(1) = 3 %;
                     3)   
                           F(2)
                        – sezoniniam energijos patalpoms šildyti vartojimo efektyvumui tenkantis neigiamas suvartojamos pagalbinės elektros energijos kiekio sandas procentais, apskaičiuotas pagal 4 punkto c papunktį;
                     4)   
                           F(3)
                        – sezoniniam energijos patalpoms šildyti vartojimo efektyvumui tenkantis teigiamas kietojo kuro kogeneracinių katilų elektrinis naudingumas procentais, apskaičiuotas taip:
                     
                        F(3) = 2,5 × ηel,n
                        
                     
                  
               
                     b)
                  
                  
                     sezoninis energijos patalpoms šildyti vartojimo efektyvumas aktyviąja veiksena (ηson
                        ) apskaičiuojamas taip:
                     
                                 1)
                              
                              
                                 rankiniu būdu kurstomų katilų, kurie gali nuolatiniu režimu veikti atiduodami 50 % vardinės šilumos, ir automatiškai kurstomų kietojo kuro katilų
                                 
                                    ηson
                                     = 0,85 × ηp
                                     + 0,15 × ηn
                                    
                                 
                              
                           
                                 2)
                              
                              
                                 rankiniu būdu kurstomų katilų, kurie negali nuolatiniu režimu veikti atiduodami ne daugiau kaip 50 % vardinės šilumos, ir kietojo kuro kogeneracinių katilų:
                                 
                                    ηson
                                     = ηn
                                    
                                 
                              
                           
               
                     c)
                  
                  
                     
                        F(2) apskaičiuojamas taip:
                     
                                 1)
                              
                              
                                 rankiniu būdu kurstomų katilų, kurie gali nuolatiniu režimu veikti atiduodami 50 % vardinės šilumos, ir automatiškai kurstomų kietojo kuro katilų
                                 
                                    F(2) = 2,5 × (0,15 × elmax + 0,85 × elmin
                                     + 1,3 × PSB
                                    )/(0,15 × Pn
                                     + 0,85 × Pp
                                    )
                              
                           
                                 2)
                              
                              
                                 rankiniu būdu kurstomų katilų, kurie negali nuolatiniu režimu veikti atiduodami ne daugiau kaip 50 % vardinės šilumos, ir kietojo kuro kogeneracinių katilų:
                                 F(2) = 2,5 × (elmax + 1,3 × PSB)/Pn
                                 
                              
                           
               5.   Didžiausiojo šilumingumo apskaičiavimas
         
         Didžiausiojo šilumingumo vertė (GCV) gaunama didžiausiąjį sausąjį šilumingumą (GCVmf
            ) perskaičiavus taip:
         
            GCV = GCVmf
             × (1 – M)
         čia:
         
                     a)
                  
                  
                     
                        GCV ir GCVmf
                        , išreikšti megadžauliais kilogramui;
                  
               
                     b)
                  
                  
                     
                        M – kuro drėgnumas, išreikštas kaip proporcija.
                  
               6.   Sezoninis patalpų šildymo išmetamųjų teršalų kiekis
         
         
                     a)
                  
                  
                     Išmetamų kietųjų dalelių, organinių dujinių junginių, anglies monoksido ir azoto oksidu kiekiai išreiškiami standartizuotu sausųjų kūryklos dujų pagrindu – 10 % deguonies ir standartinės 0 °C ir 1013 milibarų sąlygos.
                  
               
                     b)
                  
                  
                     Sezoniniai patalpų šildymo išmetamųjų kietųjų dalelių, organinių dujinių junginių, anglies monoksido ir azoto oksidų kiekiai Es
                         apskaičiuojami taip:
                     
                                 1)
                              
                              
                                 rankiniu būdu kurstomų katilų, kurie gali nuolatiniu režimu veikti atiduodami 50 % vardinės šilumos, ir automatiškai kurstomų kietojo kuro katilų
                                 
                                    Es
                                     = 0,85 × Es,p
                                     + 0,15 × Es,n
                                    
                                 
                              
                           
                                 2)
                              
                              
                                 rankiniu būdu kurstomų katilų, kurie negali nuolatiniu režimu veikti atiduodami ne daugiau kaip 50 % vardinės šilumos, ir kietojo kuro kogeneracinių katilų:
                                 
                                    Es
                                     = Es,n
                                    
                                 
                              
                           čia:
                     a)   
                           Es,p
                           
                        – atitinkamai išmetamųjų kietųjų dalelių, organinių dujinių junginių, anglies monoksido ir azoto oksidų kiekiai, išmatuoti nustatyta tvarka esant 30 % arba 50 % vardiniam šilumos atidavimui;
                     b)   
                           Es,n
                           
                        – atitinkamai išmetamųjų kietųjų dalelių, organinių dujinių junginių, anglies monoksido ir azoto oksidų kiekiai, išmatuoti esant vardiniam šilumos atidavimui.
                  
               
                     c)
                  
                  
                     Išmetamųjų kietųjų dalelių kiekiai išmatuojami gravimetriniu metodu, atskiriant visas kietąsias daleles, atsiradusias iš organinių dujinių junginių, kai kūryklos dujos maišosi su aplinkos oru.
                  
               
                     d)
                  
                  
                     Išmetamų azoto oksidų kiekis apskaičiuojamas kaip azoto monoksido ir azoto dioksido suma ir pateikiamas azoto dioksido išraiška.
                  
               
      
         IV PRIEDAS
         
            Rinkos priežiūros tikslais taikoma patikros procedūra
         
         Atlikdamos Direktyvos 2009/125/EB 3 straipsnio 2 dalyje nurodytus rinkos priežiūros patikrinimus, valstybių narių institucijos, tikrindamos atitiktį II priede nustatytiems reikalavimams, taiko toliau nustatytą patikros procedūrą.
         
                     1.
                  
                  
                     Valstybių narių institucijos išbando vieną tam tikro modelio vienetą. Vienetas išbandomas naudojant vienos arba kelių rūšių kurą, pasižymintį tokio paties intervalo savybėmis, kaip ir kuras, kurį naudojo gamintojas, atlikdamas matavimus pagal III priedą.
                  
               
                     2.
                  
                  
                     Laikoma, kad modelis atitinka taikomus šio reglamento II priede nustatytus reikalavimus, jei:
                     
                                 a)
                              
                              
                                 techniniuose dokumentuose deklaruotos vertės atitinka II priede nustatytus reikalavimus ir
                              
                           
                                 b)
                              
                              
                                 atlikus 2 lentelėje išvardytų modelio parametrų bandymą nustatyta, kad modelis atitinka visus tuos parametrus.
                              
                           
               
                     3.
                  
                  
                     Jei 2 punkto a papunktyje nurodyti rezultatai nepasiekiami, laikoma, kad modelis ir visi kiti lygiaverčiai modeliai neatitinka šio reglamento reikalavimų. Jei 2 punkto b papunktyje nurodytas rezultatas nepasiekiamas, valstybės narės institucijos išbando tris papildomus atsitiktine tvarka atrinktus to paties modelio vienetus. Alternatyviu atveju trys pasirinkti papildomi vienetai gali būti vieno arba kelių lygiaverčių modelių, kurie gamintojo techniniuose dokumentuose išvardyti kaip lygiaverčiai gaminiai.
                  
               
                     4.
                  
                  
                     Laikoma, kad modelis atitinka šio reglamento II priede nustatytus taikytinus reikalavimus, jei išbandžius trijų papildomų vienetų parametrus, nustatytus 2 lentelėje, paaiškėja, kad jie atitinka visus tuos parametrus.
                  
               
                     5.
                  
                  
                     Jei 4 punkte nurodyti rezultatai nepasiekiami, laikoma, kad modelis ir visi kiti lygiaverčiai modeliai neatitinka šio reglamento reikalavimų. Bandymo rezultatus ir kitą aktualią informaciją valstybės narės institucijos kitų valstybių narių institucijoms ir Komisijai pateikia per vieną mėnesį nuo sprendimo dėl modelio neatitikties priėmimo.
                  
               Valstybių narių valdžios institucijos taiko III priede nustatytus matavimo ir skaičiavimo metodus.
         Šiame priede nustatytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra; gamintojas arba importuotojas jų nenaudoja kaip techniniuose dokumentuose pateikiamų verčių leidžiamųjų nuokrypų.
         2 lentelė
         
                     Parametras
                  
                  
                     Leidžiama patikros nuokrypa
                  
               
                     Sezoninis energijos patalpoms šildyti vartojimo efektyvumas ηs
                        
                     
                  
                  
                     Gauta vertė (1) yra ne daugiau kaip 4 % mažesnė nei deklaruota vieneto vertė.
                  
               
                     Išmetamų kietųjų dalelių kiekis
                  
                  
                     Gauta vertė (1) yra ne daugiau kaip 9 mg/m3 didesnė nei deklaruotoji įrenginio vieneto vertė.
                  
               
                     Išmetamų organinių dujinių junginių kiekiai
                  
                  
                     Gauta vertė (1) yra ne daugiau kaip 7 mg/m3 didesnė nei deklaruotoji įrenginio vieneto vertė.
                  
               
                     Išmetamo anglies monoksido kiekis
                  
                  
                     Gauta vertė (1) yra ne daugiau kaip 30 mg/m3 didesnė nei deklaruotoji įrenginio vieneto vertė.
                  
               
                     Išmetamų azoto oksidų kiekis
                  
                  
                     Gauta vertė (1) yra ne daugiau kaip 30 mg/m3 didesnė nei deklaruotoji įrenginio vieneto vertė.
                  
               
            (1)  Pagal 3 punktą išbandžius tris papildomus vienetus nustatytų verčių aritmetinis vidurkis.
      
      
         V PRIEDAS
         
            6 straipsnyje nurodyti etalonai
         
         Čia pateikti įsigaliojant šiam reglamentui geriausios rinkoje kietojo kuro katilų technologijos etalonai. Nustatyta, kad įsigaliojant šiam reglamentui nė vienas kietojo kuro katilas neatitiko visų 1 ir 2 punktuose nustatytų verčių. Keli kietojo kuro katilai atitiko vieną ar daugiau šių verčių:
         
                     1.
                  
                  
                     sezoninio energijos patalpoms šildyti vartojimo efektyvumo vertes: 96 % vertę, nustatytą kietojo kuro kogeneraciniams katilams, 90 % – kondensaciniams katilams ir 84 % – kitiems kietojo kuro katilams;
                  
               
                     2.
                  
                  
                     sezoninio patalpų šildymo išmetamųjų teršalų kiekio vertes:
                     
                                 a)
                              
                              
                                 2 mg/m3 kietųjų dalelių vertę, nustatytą biomasės katilams, 10 mg/m3 – iškastinio kuro katilams,
                              
                           
                                 b)
                              
                              
                                 1 mg/m3 organinių dujinių junginių vertę;
                              
                           
                                 c)
                              
                              
                                 6 mg/m3 anglies monoksido vertę;
                              
                           
                                 d)
                              
                              
                                 97 mg/m3 azoto oksidų vertę, nustatytą biomasės katilams, 170 mg/m3 – iškastinio kuro katilams.
                              
                           
               1 punkte ir 2 punkto a–d papunkčiuose nurodyti etalonai nebūtinai reiškia, kad vienas kietojo kuro katilas gali pasiekti šių verčių derinį. Gero verčių derinio pavyzdys yra esamas modelis, kurio sezoninis energijos patalpoms šildyti vartojimo efektyvumas – 81 %, sezoninis patalpų šildymo išmetamų kietųjų dalelių kiekis – 7 mg/m3, organinių dujinių junginių kiekis – 2 mg/m3, anglies monoksido kiekis – 6 mg/m3 ir azoto oksidų kiekis – 120 mg/m3.